Diari Oficial de la Generalitat Valenciana


Sumari del DOGV 6446, del 26-01-2011 (2011/524)

RESOLUCIÓ de 20 de desembre de 2010, de la Conselleria d'Educació, per la qual es modifica l'autorització al centre autoritzat d'Ensenyances Artístiques Professionals de Música Institut Musical Giner de València.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/524


Data del document
:   20-12-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 20 de desembre de 2010, de la Conselleria d'Educació, per la qual es modifica l'autorització al centre autoritzat d'Ensenyances Artístiques Professionals de Música Institut Musical Giner de València. [2011/524]  
L'expedient ha sigut iniciat pel representant de la titularitat del centre autoritzat d'Ensenyances Artístiques Professionals de Música Instituto Musical Giner, número de codi 22302917, de València, en sol·licitud d'autorització per a impartir les especialitats instrumentals de Trombó de Grau Elemental i Dolçaina de Grau Professional.  
Per Orde de la Conselleria de Cultura i Educació, de 17 de desembre de 2001 (DOGV 16.01.2002), es va reclassificar el centre autoritzat de música Instituto Musical Giner com a Centre Professional de Música per a impartir les especialitats instrumentals de Grau Elemental i Mitjà de: Piano, Guitarra, Viola, Violí, Violoncel, Contrabaix, Flauta Travessera, Clarinet i Saxòfon; a més de l'especialitat de Grau Mitjà de Cant. I se li van autoritzar 200 llocs escolars per al Grau Elemental i 180 llocs escolars per al Grau Mitjà.  
Per Orde de la Conselleria de Cultura, Educació i Esport, de 4 de novembre de 2004 (DOGV 10.12.2004), es va autoritzar l'ampliació d'ensenyances musicals en els Graus Elemental i Mitjà de: Fagot, Oboé, Percussió, Trompa i Trompeta.  
Per Orde de 18 d'abril de 2007 (DOCV de 20.05.2007), s'amplia l'autorització amb l'especialitat instrumental de Grau Elemental i Mitjà d'Arpa.  
Vist l'informe favorable de la Inspecció Educativa, es desprén que la programació presentada, així com les titulacions del professorat, per a impartir les ensenyances sol·licitades de Trombó i Dolçaina, s'ajusten al que s'establix en la legislació vigent aplicable.   
Vistes la Llei Orgànica 8/1985, de 3 de juliol (BOE núm.159 de 04.07.85), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 303/2010, de 15 de març (BOE de 09.04.2010), pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació; el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE de 12.03.2010); i el Decret 158/2007, de 21 de setembre (DOGV de 25.09.2007), del Consell, pel qual s'establix el currículum de les ensenyances professionals de música i es regula l'accés a estes ensenyances.  
Vista la proposta del director general d'Ordenació i Centres Docents de data 20 de desembre de 2010 i de conformitat amb la mateixa, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i en virtut de la delegació establida en la Resolució de 22 de juny de 2010, resolc:  
Primer  
Autoritzar al centre següent l'ampliació de les seues ensenyances en els termes que s'especifiquen:  
Denominació genèrica del centre: Centre autoritzat d'Ensenyances Artístiques Professionals de Música.  
Denominació específica del centre: Instituto Musical Giner.  
Titular: Societat Coral el Micalet.  
Domicili: C/Guillem de Castro, núm.73.  
Localitat: València (46796).  
Província: València.  
Codi: 41954398.  
S'autoritzen les especialitats instrumentals de Trombó de Grau Elemental i Dolçaina de Grau Professional.  
El centre impartirà, a més, les ensenyances que se li van autoritzar per les ordes anteriorment citades, sense variació del nombre de llocs escolars, per al Grau Elemental i el Grau Professional.  
Segon  
Qualsevol modificació dels termes d'esta orde requerirà la preceptiva autorització de l'administració Educativa.  
Tercer  
El que disposa la present resolució donarà lloc a les corresponents inscripcions en el Registre de Centres Docents de la Comunitat Valenciana.  
Quart  
La present disposició tindrà efectes des de la data en què es dicta, no obstant això, els seus efectes acadèmics s'entenen referits a l'inici del pròxim curs escolar.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, la present resolució esgota la via administrativa i contra esta es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 20 de desembre de 2010.- El conseller d'Educació, p. d. (R de 22 de juny de 2010, DOCV núm. 6.301, d'1 de juliol de 2010), la secretària autonòmica d'Educació: Concepción Gómez Ocaña.